Aktuaalseks muutus see siis, kui 1939. aasta 30. novembri varahommikul ületas Punaarmee Soome  riigipiiri ja alustas sõjategevust Soome vastu. Algas soomlaste 105 päeva kestnud heitlus rahvaarvult 50 korda suurema vaenlase vastu. Nõukogude Liidu propaganda kohaselt aga mingit sõda ei olnud. Nõukogude Liit olevat demokraatliku Soomega kõige sõbralikumas vahekorras. Selle all mõeldi 1. detsembril 1939 Soome alevikus Terijoel Karjala maakitsusel Nõukogude kodanikest loodud valitsust eesotsas Kominterni tegelase Otto Ville Kuusisega; olgu lisatud, et osa neist Nõukogude kodanikest olid lausa Punaarmee  kaadriohvitserid.